Feb 16,2016
ఎగుమతులది నేల చూపులే..!
న్యూఢిల్లీ: ఐరోపా సమాజం నుంచి డిమాండ్‌ బాగా తగ్గిన నేపథ్యంలో వరుసగా 14వ మాసంలో కూడా దేశీయ ఎగమతులు కుదేలయ్యాయి. జనవరిలో ఎగమతులు 13.6 శాతం మేర కుంగి 24.39 బిలియన్‌ డాలర్ల నుంచి 13.6 శాతం మేర తగ్గి 21.07 బిలియన్‌ డాలర్లుగా నమోదు అయినట్లుగా వాణజ్య శాఖ వెల్లడించింది. మరోవైపు ముడి చమురు డిమాండ్‌ తగ్గడం, కమోడిటీల ధరలు తగ్గిన నేపథ్యంలో వాణిజ్య లోటు 7.64 బిలియన్‌ డాలర్లకు చేరింది. అంతకు ముందు నెలలో ఇది 11.66 బిలియన్‌ డాలర్లుగా ఉంది. మరోవైపు జనవరిలో దిగుమతులు కూడా 11.01 శాతం మేర క్షీణించి 28.71 బిలియన్‌ డాలర్లుగా నమోదు అయింది. బంగారం దిగుమతులు 85.16 శాతం మేర పెరగడం విశేషం. 1.57 బిలియన్‌ డాలర్ల నుంచి ఇది 2.91 బిలియన్‌ డాలర్లకు చేరాయి. ప్రస్తుత ఆర్థిక సంవత్సరం ఏప్రిల్‌ నుంచి జనవరి మాసం వరకు దేశీయ మొత్త ఎగమతలు 15.46 శాతం మేర కుంగి 383 బిలియన్‌ డాలర్ల నుంచి 324 బిలియన్‌ డాలర్లకు మాత్రమే పరిమితం కావడం విశేషం.
మీ స్నేహితులకు రికమెండ్ చెయ్యండి